Mózes Attila életművére fókuszáló konferenciát szervezett a Helikon folyóira
R. T., híradás, Helikon, 2024
R. T., news release, Helikon, 2024
Mózes Attila életművére fókuszáló konferenciát szervezett a Helikon folyóirat, a Kolozsvári Akadémiai Bizottság (KAB), az Erdélyi Magyar Írók Ligája (E-MIL), a Bukaresti Egyetem, valamint az Erdélyi Múzeum-Egyesület (EME). A kétnapos kolozsvári rendezvényen magyarországi és erdélyi irodalomtörténészek, különböző folyóiratok, műhelyek szerkesztői tartottak előadásokat Mózes Attila életművéről április 25–26-án. Az egykori pályatárssal, szerkesztőkollégával, Király László költővel Szántai János, az E-MIL elnöke beszélgetett. Antal Balázs, Radics Péter, Vermesser Levente és Vida Gábor részvételével kerekasztal-beszélgetést tartottak, amelyet Papp Attila Zsolt vezetett. A Bulgakov irodalmi kávéházban írók, költők (Antal Balázs, Király Zoltán, László Noémi, Márton Evelin, Vermesser Levente, Vida Gábor, Wirth Imre) olvasták fel Mózes Attila-átirataikat. A helyszín április25-én a kolozsvári Lucian Blaga Központi Egyetemi Könyvtár volt, április 26-án pedig a KAB-székház.